Momus (artisto)

Nicholas CURRIE (naskita la 11-an de februaro 1960 en Paisley, Skotlando), pli bone konata per la pseŭdonimo Momus (laŭ Momo, la greka dio de mokado, ridindigo kaj kritiko) estas muzikisto, bloganto kaj ĵurnalisto (inkluzive de dusemajna kolumno ĉe wired.com). La plej multaj el liaj kantoj estas memreferencaj kaj/aŭ postmodernaj. 

Momo estas komponisto kaj interpretisto de muziko, kiun malfacilas klasifiki en iun ajn specifan ĝenron. Momo konsideras sian verkon postmoderna kaj konsideras sin la inventinto de nova muzika stilo - analoga baroko. La profundaj kantotekstoj de Momo ofte tuŝas tabuajn temojn.

 Kariero 
Ekde la mezo de la 1980-aj jaroj, li publikigis ludemajn kaj progresemajn/ĝenro-transirantajn albumojn ĉe diversaj etikedoj en Britio, Usono kaj Japanio, kreante mondon bazitan sur la principoj de diverseco kaj respekto por la stranga kaj la aliulo. Lin fascinas la temoj de identeco, Japanio, la avangardo, tempovojaĝado kaj sekso. Pro kornea infekto, lia dekstra okulo fariĝis senutila en 1997, tial li portas okulŝirmilon, kiu de tiam fariĝis lia varmarko. Fine de la 1980-aj jaroj, li havis furoraĵon kun la kanto Hairstyle Of The Devil. 

Komence de la 1980-aj jaroj, li komencis produkti postpunk- influitan muzikon en Skotlando kun kelkaj iamaj membroj de la bando Josef K, kaj aktivis ĉirkaŭ la etikedo Postcard Records, kvankam li neniam registris por la etikedo.  En 1987, li translokiĝis al Londono kaj subskribis kontrakton kun Creation Records, kie li komencis registri la hiperklerajn kaj asociajn kantojn, pro kiuj li nun estas konata.  Kiam Creation Records subskribis kontrakton kun Oasis en 1992, tiel ŝanĝante ĝian profilon, li translokiĝis al Parizo, kie li subskribis kontrakton kun Cherry Red Records. De tiam, li loĝis en diversaj landoj, kvankam li estis plej sukcesa en Japanio (inkluzive kiel produktanto por popkantisto Kahimi Karie ).

 Albumoj 
Dum pli ol tridek jaroj, li publikigis muzikalbumojn sur diversaj platformoj, kaj plejparto de lia agado nuntempe okazas en cifereca amaskomunikilaro, en retejoj kiel YouTube kaj Tumblr. Lian verkon karakterizas poeziecaj tekstoj, riĉaj je kulturaj referencoj kaj humuro, kaj provokemaj en iuj kazoj, kaj muziko dotita per melodia kaj harmonia riĉeco. La muzika produktado en liaj kantoj emas esti malabunda, uzante sampladon kaj malaltfidelan sonon kiel parton de la arta deklaro, kaj ĝenerale evitante sonojn kun konotacioj de potenco, kiel ekzemple distordita gitaro.
 Circus Maximus (1986)
 The Poison Boyfriend (1987)
 Tender Pervert (1988)
 Don’t Stop The Night (1989)
 Monsters Of Love (1990)
 Hippopotamomus (1991)
 The Ultraconformist (Live Whilst Out Of Fashion) (1992)
 Voyager (1992)
 Timelord (1993)
 Slender Sherbert (1995)
 The Philosophy of Momus (1995)
 Twenty Vodka Jellies (1996)
 Ping Pong (1997)
 The Little Red Songbook (1998)
 Stars Forever (1999)
 Folktronic (2001)
 Oskar Tennis Champion (2003)
 Summerisle, kunlaboraĵo kune kun Anne Laplantine (2004)
 Otto Spooky (2005)
 Ocky Milk (2006)
 Joemus (2008)
 Hypnoprism (2010)
 Thunderclown (2011)
 Momus In Samoa (2012)
 Bibliotek (2012)
 Sunbutler (2012)
 MOMUSMCCLYMONT (2013)
 Bambi (2013)
 Turpsycore (2015)
 Glyptothek (2015)
 Scobberlotchers (2016)
 Pillycock (2017)
 Pantaloon (2018)
 Akkordion (2019)
 Vivid (2020)

 Referencoj 

 Eksteraj ligiloj 

 Oficiala retejo


Kategorio:Artikoloj kun hCards
Kategorio:Britaj ateistoj
Kategorio:Britaj blogistoj
Kategorio:Britaj ĵurnalistoj
Kategorio:Vivantaj homoj
Kategorio:Britaj sondisko-produktistoj
Kategorio:Skotaj kantistoj
Kategorio:Skotaj verkistoj
Kategorio:Skotaj artistoj